ದಕ್ಷಿಣ ಭಾರತದ ಇತಿಹಾಸ

ಭಾರತದ ದಕ್ಷಿಣ ಭಾಗವು ಸುಮಾರು ನಾಲ್ಕು ಸಾವಿರ ವರ್ಷಗಳಷ್ಟು ಕಾಲದ ಇತಿಹಾಸವನ್ನು ಹೊಂದಿದೆ, ಈ ಅವಧಿಯಲ್ಲಿ ಈ ಪ್ರದೇಶವು ಅನೇಕ ರಾಜವಂಶಗಳು ಮತ್ತು ಸಾಮ್ರಾಜ್ಯಗಳ ಉಗಮ ಮತ್ತು ಪತನವನ್ನು ಕಂಡಿತು. ಈ ಪ್ರದೇಶದ ಪ್ರಸಿದ್ಧ ಇತಿಹಾಸವು ಕಬ್ಬಿಣ ಯುಗ (ಕ್ರಿ.ಪೂ ೧೨೦೦ ನಿಂದ ಕ್ರಿ.ಪೂ ೨೪) ಅವಧಿಯಿಂದ ೧೪ ನೆಯ ಶತಮಾನದವರೆಗೆ ಪ್ರಾರಂಭವಾಗುತ್ತದೆ. ಇತಿಹಾಸದ ವಿವಿಧ ಅವಧಿಗಳಲ್ಲಿ ಶಾತವಾಹನ, ಚೋಳ, ಚೆರಾ, ಚಾಲುಕ್ಯ, ಪಲ್ಲವ, ರಾಷ್ಟ್ರಕೂಟ, ಕಾಕತೀಯ ಮತ್ತು ಹೊಯ್ಸಳದ ರಾಜವಂಶಗಳು ತಮ್ಮ ಉತ್ತುಂಗದಲ್ಲಿದ್ದವು. ಈ ರಾಜಮನೆತನಗಳು ನಿರಂತರವಾಗಿ ಪರಸ್ಪರ ನಡುವೆ ಮತ್ತು ಮುಸ್ಲಿಂ ಸೈನ್ಯಗಳು ದಕ್ಷಿಣ ಭಾರತವನ್ನು ಆಕ್ರಮಿಸಿದಾಗ ಬಾಹ್ಯ ಶಕ್ತಿಗಳ ವಿರುದ್ಧ ಹೋರಾಡಿದರು. ಮುಸ್ಲಿಂ ಹಸ್ತಕ್ಷೇಪಕ್ಕೆ ಪ್ರತಿಕ್ರಿಯೆಯಾಗಿ ವಿಜಯನಗರ ಸಾಮ್ರಾಜ್ಯವು ಏರಿತು ಮತ್ತು ದಕ್ಷಿಣ ಭಾರತದ ಬಹುಭಾಗವನ್ನು ಆವರಿಸಿತು ಮತ್ತು ದಕ್ಷಿಣಕ್ಕೆ ಮೊಘಲ್ ವಿಸ್ತರಣೆಗೆ ವಿರುದ್ಧವಾಗಿ ಒಂದು ಬುರುಜುಯಾಗಿ ವರ್ತಿಸಿತು. ಕ್ರಿ.ಶ ೧೬ ನೇ ಶತಮಾನದಲ್ಲಿ ಯುರೋಪಿಯನ್ ಶಕ್ತಿಗಳು ಆಗಮಿಸಿದಾಗ, ದಕ್ಷಿಣದ ರಾಜ್ಯಗಳು ಹೊಸ ಬೆದರಿಕೆಯನ್ನು ಪ್ರತಿರೋಧಿಸಿದವು, ಮತ್ತು ಅನೇಕ ಭಾಗಗಳು ಅಂತಿಮವಾಗಿ ಬ್ರಿಟಿಷ್ ಆಕ್ರಮಣಕ್ಕೆ ತುತ್ತಾಯಿತು. ಬ್ರಿಟೀಷರು ಮದ್ರಾಸ್ ಪ್ರೆಸಿಡೆನ್ಸಿಯನ್ನು ರಚಿಸಿದರು, ಇದು ದಕ್ಷಿಣ ಭಾರತದ ಬಹುಭಾಗವನ್ನು ನೇರವಾಗಿ ಬ್ರಿಟಿಷ್ ಆಳ್ವಿಕೆಗೆ ಒಳಪಡಿಸಿತು ಮತ್ತು ಉಳಿದ ಭಾಗಗಳನ್ನು ಅನೇಕ ಅವಲಂಬಿತ ರಾಜಪ್ರಭುತ್ವದ ರಾಜ್ಯಗಳಾಗಿ ವಿಭಜಿಸಿತು. ಭಾರತದ ಸ್ವಾತಂತ್ರ್ಯದ ನಂತರ ದಕ್ಷಿಣ ಭಾರತವನ್ನು ಆಂಧ್ರ ಪ್ರದೇಶ, ಕರ್ನಾಟಕ, ಕೇರಳ ಮತ್ತು ತಮಿಳುನಾಡು ರಾಜ್ಯಗಳಾಗಿ ಭಾಷಾವಾರುವಾಗಿ ವಿಂಗಡಿಸಲಾಗಿದೆ.

 ಪೂರ್ವ ಇತಿಹಾಸ 
ದಕ್ಷಿಣ ಭಾರತ ಕ್ರಿ.ಪೂ.೨೫೦೦ ವರೆಗೂ ಮೆಸೊಲಿಥಿಕ್ನಲ್ಲಿಯೇ ಉಳಿಯಿತು. ಮೈಕ್ರೋಲಿತ್ ಉತ್ಪಾದನೆಯು ಕ್ರಿ.ಪೂ.೬೦೦೦ ರಿಂದ ೩೦೦೦ ಅವಧಿಯವರೆಗೆ ದೃಢೀಕರಿಸಲ್ಪಟ್ಟಿದೆ. ನವಶಿಲಾಯುಗದ ಅವಧಿಯು ಕ್ರಿ.ಪೂ.೨೫೦೦ ರಿಂದ ೧೦೦೦ ವರೆಗೆ ಇತ್ತು, ನಂತರ ಕಬ್ಇಣ ಯುಗ, ಮೆಗಾಲಿಥಿಕ್ ಸಮಾಧಿಗಳಿಂದ ನಿರೂಪಿಸಲ್ಪಟ್ಟಿದೆ. ತಿರುನೆಲ್ವೇಲಿ ಜಿಲ್ಲೆಯ ಆದಿಚನಲ್ಲೂರ್ನಲ್ಲಿ ಮತ್ತು ಉತ್ತರ ಭಾರತದಲ್ಲಿ ಹೋಲಿಸಿದ ತುಲನಾತ್ಮಕ ಉತ್ಖನನಗಳು ಮೆಗಾಲಿಥಿಕ್ ಸಂಸ್ಕೃತಿಯ ದಕ್ಷಿಣದ ವಲಸೆಯ ಸಾಕ್ಷಿಗಳನ್ನು ಒದಗಿಸಿವೆ. ಕೃಷ್ಣ ತುಂಗಭದ್ರ ಕಣಿವೆ ಸಹ ದಕ್ಷಿಣ ಭಾರತದ ಮೆಗಾಲಿಥಿಕ್ ಸಂಸ್ಕೃತಿಗೆ ಒಂದು ಸ್ಥಳವಾಗಿದೆ.

 ಕಬ್ಬಿಣ ಯುಗ 
ದಕ್ಷಿಣ ಭಾರತದಲ್ಲಿನ ಅತ್ಯಂತ ಪುರಾತನ ಕಬ್ಬಿಣಯುಗದ ಪ್ರದೇಶಗಳು ಹಳೂರು, ಕರ್ನಾಟಕ ಮತ್ತು ಆದಿಚನಲ್ಲೂರ್, ತಮಿಳುನಾಡಿನಲ್ಲಿವೆ ಇವು ಸುಮಾರು ಕ್ರಿ.ಪೂ ೧೦೦೦ ಅವದಿಯಲ್ಲಿದ್ದವು.

ಆರಂಭಿಕ ಶಿಲಾಶಾಸನ ಪುರಾವೆಗಳು ಕ್ರಿಸ್ತಪೂರ್ವ ೫ ನೇ ಶತಮಾನದಿಂದಲೂ ಕಾಣಿಸಲಾರಂಭಿಸಿವೆ, ಇದು ತಮಿಳು-ಬ್ರಾಹ್ಮಿ ಶಾಸನಗಳ ರೂಪದಲ್ಲಿ, ದಕ್ಷಿಣದ ಬೌದ್ಧ ಧರ್ಮದ ಹರಡುವಿಕೆಯನ್ನು ಪ್ರತಿಫಲಿಸುತ್ತದೆ.

 ದಕ್ಷಿಣ ಭಾರತದ ರಾಜವಂಶಗಳು 
 ವಿಜಯನಗರ ಸಾಮ್ರಾಜ್ಯ
 ಕದಂಬರು
 ಕಾಕತೀಯರು
 ಗಂಗರು
 ಬಹಮನಿ ಸುಲ್ತಾನರು
 ಮೈಸೂರು ರಾಜ್ಯ
 ಚಾಲುಕ್ಯರು

ವರ್ಗ:ಇತಿಹಾಸ